Ибн Хордадбек
Ибн Хордадбек — Абу-л-Касым Убайдаллахибн Абдаллах (820–912) – Ирандан чыккан араб географы.

Анын «Китаб ал масалик ва-л-мамалик» («Саякат жана мамлекеттер жөнүндөгү китеп») аттуу эмгегинде Иран, Хорасан, Орто Азия аймактарына геогр. мүнөздөмө берилет, соода жолдору, маршруттардын багыты, киреше түшүүчү булактар, айыл-кыштактар сүрөттөлгөн.

Кыргыз жергеси ж-дө сөз козгоп, шаарлардын соода байланыштары, калк жашаган жерлердин аралыгы, аймактардын бөтөнчөлүктөрү ж-дө сөзболот. Анын ою б-ча, түштүк соода жолу Бухара, Замин, Аксыкет, Куба, Ош, Өзгөн, Атбашы, Жогорку Барскан (Ысык-Көлдүн түштүк тарабы), Чыгыш Түркстан аркылуу түндүк соода жолу Замин, Шаш (Ташкен), Исфижаб (Чымкен), Тараз (Жамбул), Мерке, Невакет, Суяб (Акбешим) ж-а Жогорку Барскан аркылуу өткөн. Орто ж-а Борб. Азиядагы түркий тилде сүйлөгөн элдер, а. и. кыргыздар (хиргиз) тууралуу да маалыматтар кездешет.

Анын бул эмгеги француз тилинде да басылып чыккан.

Колдонулган адабияттар 
 Кыргыз тарыхынын энциклопедиясы Б, 2003
 (en) Clifford Edmund Bosworth, Ebn Kordadbeh, Encyclopædia Iranica, 8, New York, 1998 (Encyclopaedia Iranica Online).

Географтар‎
9-кылым